Dražen Katunarić
Dražen Katunarić  (Zagrebu, 25. prosinac 1954) je hrvatski pjesnik, esejist, prevoditelj i urednik.

Životopis 
Srednju školu završio je u Zagrebu. U Strazburgu je upisao studij filozofije na kojem je i diplomirao 1977. godine. Magistirao je sa temom Dostojevski i filozofija podzemlja. Radio je u Narodnoj i sveučilišnoj knjižnici u Zagrebu i izdavačkoj kući Mladost. Od 1991. do 1993. urednik je hrvatskog izdanja časopisa Lettre internationale, a od 1993. glavni je urednik časopisa Most (The Bridge), koji objavljuje hrvatsku književnost na stranim jezicima. Godine 1995. pokreće dvojezičnu biblioteku Relations. Godine 1996. zajedno s Alainom Finkielkrautom pokreće u Zagrebu časopis Evropski glasnik (njegovo se francusko izdanje Le Messager européen u međuvremenu ugasilo). Od 1999. urednik je biblioteke Hrvatskog društva pisaca. 

Od 1980. godine objavljuje pjesme, eseje, putopise, prozu, u hrvatskim i međunarodnim književnim časopisima. Objavljivao je zbirke pjesama, knjiga eseja , poeme i putopisnu prozu. Pjesme su mu prevođene na francuski, engleski, njemački, španski, mađarski, bugarski, rumunski i slovenski. Uvršten je u sve relevantne antologije savremene hrvatske poezije. Učesnik je mnogih međunarodnih festivala poezije (Medellin, Trois Rivières, Lodève, Liège, Bastia, Vilenica, Namur). 

Član je Upravnog odbora Hrvatskog društva pisaca.

Nagrade 
 1984. Brankova nagrada za najbolju prvu zbirku pjesama u Jugoslaviji 
 1994. Nagrada Tin Ujević za najbolju pjesničku knjigu
 1999. Nagrada Evropski krug za književni doprinos
 1999. Nagrada Matice hrvatske za književnost
 1999. dodijeljen mu je red Viteza književnosti i umjetnosti francuskog Ministarstva kulture
 2003. Međunarodna nagrada Menada za specifičnu vrijednost poezije u Makedoniji
 2004. Međunarodna nagrada Naji Naaman
 2009. Nagrada Steiermaerkische Sparkasse za roman Prosjakinja
 Nagrada Balkanica Rumunjskog društva pisaca za doprinos poeziji

Bibliografija 
 Pjesme
 Mramorni Bakho, 1983.
 Pjeskolovka, 1985.
 Himba/Imposture, 1987.
 Pučina, 1988.
 Psalmi, 1990.
 Strmi glas, 1991.
 Nebo/Zemlja, 1993.
 Pjesan o Stjepanu, 1995.
 Lijepak za slavuja, 1998.
 Načitano srce, 1999.
 Parabola, 2001.
 Lira/Delirij, 2006.
 Kronos, 2011.
 Jednoga dana bila je noć: izabrane i nove pjesme 1983.—2015., 2015.
 Znak u sjeni, 2015.

 Eseji i proza
 Kuća dekadencije,  1992.
 Crkva, ulica, zoološki vrt, 1994.
 Povratak Barbarogenija, 1995.
 Diocletian’s Palace, 2006.
 Priča o špilji, 1998.
 Kobne slike, 2002.
 Tigrova mast i druge priče, 2005.
 Prosjakinja, 2009.

 Izdanja na stranim jezicima
 Ecclesia invisibilis, Bukurešt, 2001. 
 Isolomania, Ajaccio, 2004. 
 Cherries New York, 2004.
 Kthimi i Barbrogjenive, Tetovo, 2006.
 Ciel/Terre, 2008.
 Le baume du tigre, Bruxelles, 2009.
 Die Bettlerin, Graz, 2009.

Izvori

Vanjske poveznice 
 Intervju sa Draženom Katunarićem
 Poezija Dražena Katunarića

Hrvatski pisci
Rođeni 1954.
Hrvatski pjesnici
Hrvatski pjesnici 20. stoljeća
Biografije, Zagreb